open-index/open-wikipedia-markdown huggingface dataset:
Nishio

**Nishio** (西尾市, にしおし, *Nishio-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó suroeste da prefectura, na zona da provincia histórica de Mikawa, no centro da illa de Honshū. A súa superficie é de 75,78&nbsp;km², a poboación é de 107.201 habitantes (2009) e ten unha densidade de poboación de 1.410 h/km².

O concello de Nishio limita cos concellos de Hekinan, Anjō, Okazaki, Kōta, Kira e Isshiki.

## Cidades irmandadas 
*  Porirua, rexión de Wellington, Nova Zelandia.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Nishio .
Tahara

**Tahara** (田原市, たはらし, *Tahara-shi*) é un concello xaponés da prefectura de Aichi. Está situado na parte de Tōkai da rexión de Chūbu, e ó extremo sur da prefectura, na península de Atsumi, na zona da provincia histórica de Mikawa, no centro da illa de Honshū. A súa superficie é de 188,81&nbsp;km², a poboación é de 66.571 habitantes (2009) e ten unha densidade de poboación de 353 hab./km².

O concello de Tahara limita co concello de Toyohashi.

## Cidades irmandadas 
*  Georgetown (1990).
*  Dongjak-gu, Seúl (2006).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Tahara .
* Sitio web oficial da cidade de Tahara .
Kenyon Martin

**Kenyon Lee Martin**, nado o 30 de decembro de 1977 en Saginaw, Míchigan, é un xogador profesional estadounidensede baloncesto que actualmente é axente libre. Mide 2,06 metros e pesa 109 quilogramos, a súa posición natural é a de ala-pivote e leva nas costas o número 2. Salienta pola súa capacidade intimidadora, pola súa capacidade atlética e pola a súa habilidade tapoadora e reboteadora, ademais dos seus mates.

## Traxectoria 
### Universidade 
Martin era un xogador destacable na universidade, xogaba para a Universidade de Cincinnati baixo a dirección de Bob Huggins. Fixo 18,9 puntos, 9,7 rebotes e 3,5 tapóns por partido, gañou numerosos trofeos dalgunhas organizacións coma o *Trofeo Oscar Robertson*, o premio *John R. Wooden* e foi nomeado xogador universitario do ano.

### Profesional 
Foi elixido no Draft da NBA de 2000 polos New Jersey Nets na primeira posición da primeira rolda, onde xogou ata o 2004, ano no que foi traspasado aos Denver Nuggets. Na tempada 2006-2007, só puido xogar dous encontros por mor dunha lesión no seu xeonllo dereito.

## Estatísticas no NBA All-Star Game 
* NBA All-Star Game 2004: 23 min, 17 pts, 7 reb, 3 asi, 0 roub, 0 tap.

## Véxase tamén 
### Ligazóns externas 
* Perfil en NBA.com 
* Estatísticas de Kenyon Martin
Aldo Moro

**Aldo Moro**, nado en Maglie o 23 de setembro de 1916 e asasinado o 9 de maio de 1978 en Roma, foi un xurista, profesor e político italiano.

## Traxectoria
Foi primeiro ministro de Italia en dúas ocasións: entre 1963 e 1968, e entre 1974 e 1976. Foi secuestrado o 16 de marzo de 1978, cando era Secretario Nacional de Democracia Cristiá, pola banda armada Brigadas Vermellas que finalmente o executou o 9 de maio de 1978. Non obstante existen informacións que ligan o seu asasinato co interese dos Estados Unidos de América e da OTAN de desfacerse do político italiano mediante unhas *Brigate Rosse* intervidas.
## Notas
Resident Evil Gaiden

***Resident Evil Gaiden*** é un videoxogo producido e distribuído por Capcom, pertencente á serie *Resident Evil*. Foi lanzado no ano 2002 para a Nintendo Game Boy Color.

## Historia 
Despois dos feitos acontecidos durante Resident Evil 2, unha serie de superviventes do incidente de Raccoon City crean unha organización de sabotaxe á Corporación Umbrella. Descobren que Umbrella transporta un experimento biolóxico (BOW) nun barco e deciden interceptalo. A bordo soben Leon S Kennedy (un dos protagonistas de Resident Evil 2) e Barry (un dos protagonistas de Resident Evil), que atopan un abrocho do virus T. Xunto ao barco chega ademais, un submarino de Umbrella. Tras diversos combates, o navío foi destruído e Leon, Barry e unha supervivente, Lucía, foxen cun helicóptero.

## Estilo de xogo 
O xogo alterna a primeira coa terceira persoa. Mentres camiñamos e exploramos a vista é de terceira persoa, mentres que durante os combates, pasamos a primeira persoa.
Primeira batalla de Champagne

A **primeira batalla de Champagne** foi unha batalla da primeira guerra mundial iniciada o 20 de decembro de 1914 entre tropas francesas e alemás. Inclúese no contexto da Carreira cara ao mar, acontecida no outono de 1914. Trátase dunha das últimas batallas da guerra móbil, antes do estancamento na guerra de trincheiras. A batalla durou ata maio de 1915 e afectou a diversas localidades galas, entre elas, Perthes, Givenchy e Noyon.

Tras a fin da batalla estimáronse unhas 90.000 baixas en cada bando.
Batalla de Albert

A **batalla de Albert** foi unha batalla da primeira guerra mundial, producida no seo da Carreira cara ao mar, iniciada o 25 de setembro de 1914.

Na terceira semana de setembro, o X Exército francés avanzou cara a Albert e outras posicións ao leste de Amiens. O xeneral Joffre ordenou un ataque frontal contra as liñas xermanas, que resistiron a ofensiva. Nos días seguintes, o VI Exército alemán avanzou cara Bapaume e Thiepval o 26 e 27 de setembro e contraatacou. O obxectivo era o de capturar rexións francesas importantes a nivel agrícola e industrial, illar Bélxica e cortar as liñas de subministración británicas. Esta, e batallas sucesivas resultaron en empates que desgastaron ambos exércitos sen ganancias territoriais salientables.
Federación de Peñas do Deportivo

A **Federación de Peñas do Deportivo** é unha organización que pretende aglutinar ao maior número posíbel de peñas de seareiros do Deportivo da Coruña.

## Organización e actualidade
Na actualidade conta con máis de 90 peñas federadas. Ten a súa sede nos baixos do Estadio Municipal de Riazor e conta con peñas delegadas en toda a Galiza, Europa e prevé facelo tamén en América.

A federación colaborou activamente en diversos congresos de peñas coma os organizados polas peñas 2Mil6 de Negreira e Bodipo Casa Freire de Soñeiro-Sada. Tamén organizou as dúas edicións do Feirón Branquiazul celebrados no O Burgo en 2007 e 2008, os distintivos de Honra (Insignias de Ouro e Prata), así como a I Asemblea de Peñas Federadas (2006) e unha II Asemblea (2008).

## Directiva
*Presidencia: Luis Alberto Martínez (Peña La Cuesta)
*Vicepresidencia: Iván Beceiro (Peña Mazaricos)
*Secretaría: Anita Guerra (Peña Chamberí Branquiazul)
*Vicesecretaría: Francisco Fraga (Peña Burela)
*Tesoureiría: Nidia Feal (Peña Bodipo)
*Vogalía: José Manuel García Roel (Peña Caña Derbas)
*Colaborador: Adrián Valcárcel (Peña Noroeste Turco)

Peñas delegadas:
*Peña Os Zorros, do Carballiño (zona Ourense)
*Peña A Moa do Pindo en Carnota (Costa da Morte)
*Peña Torçida da Cabaña de Carballo (zona Bergantiños)
*Peña Barragán, de Pontedeume (zona Ferrol e Trasancos)
*Peña Villalba (zona interior de Lugo)
*Peña 2 mil 6, de Negreira (zona Santiago de Compostela e arredores)
*Peña Pardo de Cela, de Alfoz (zona Mariña de Lugo)
*Peña A Illa de Arousa (zona Pontevedra)
*Peña Os Rachapedras de Friburgo (Suíza) delegada Europa

## Véxase tamén
### Ligazóns externas
*Páxina oficial da federación de Peñas do Deportivo
Ebrauc

**Ebrauc** é o nome que se propón para un reino britano da Britania posromana, con base na cidade de York. Esta cidade chamábase en britónico *Caer Ebrauc* na *Historia Brittonum* de Nennio. Deriva do antigo nome romano de Eboracum. En galés moderno chámase aínda *Efrog*.

Ao final do poder romano, algúns historiadores pensan que a cidade puido ter florecido brevemente como capital dun reino independente, separado dun gran ‘Reino do Norte’, quizais en *circa* 470. A área que os britanos coñecían como Deifr, que significa *augas* (quizais referíndose á súa situación costeira, ou á abundancia de ríos), puido formar parte dese reino. É mellor coñecido polo seu nome anglo  posterior de Deira.

A poesía galesa deste período indica que os britanos nativos do que os bardos chamaron "o vello norte" ou *Yr Hen Ogledd* eran terribelmente díscolo se eran máis felices loitando entre eles que enfrontándose aos seus comúns inimigos. Se  o rei histórico do norte, Peredur ab Eliffer, gobernou en York (ver Peredur), entón a independencia deste reino non foi demasiado longa.

En 573, este Peredur, e o seu irmán, Gwrgi, entraron en guerra cos exércitos dun rei do norte chamado Gwenddoleu ap Ceidio e venceron na Batalla de Arfderydd (a moderna Arthuret en Cumberland, agora Cumbria). Suponse que un dos superviventes foi o personaxe histórico que xace debaixo do mago Merlín. Foi unha vitoria pírrica para eses príncipes do norte, pois, segundo os *Annales Cambriae*, morreron só sete anos despois cando as súas debilitadas forzas atacaron os anglos de Bernicia. Con todo, foro nos anglos de Deira os que despois ocuparon a rexión.

O control de Ebrauc polos britanos nativos foi por pouco tempo restaurado so o  rei Cadwallon ap Cadfan de Gwynedd quen cercou a zona e a cidade tras a batalla de Hatfield Chase en outubro de 632 durante a cal morreu o seu rival, Edwin de Northumbria. Tres anos máis tarde, Cadwallon foi expulsado por Oswald de Bernicia na batalla de Heavenfield e restableceuse o control anglo.

## Notas 
## Véxase tamén 
### Bibliografía 
* Bromwich, Rachel (1978) *Trioedd Ynys Prydein: The Welsh Triads*.
* Guest, Lady Charlotte (1849) *The Mabinogion*.
* Ingram, James (ed.) (1912), *The Annales Cambriae*.
* Morris, John (1973) *The Age of Arthur*.
# diálogo entre Myrddin e a súa irmá Gwendydd [en inglés].

### Ligazóns externas 
* Early British Kingdoms: reis de Ebrauc (en inglés).
* Reinos célticos postromanos: Ebrauc, *The History Files* [en inglés].
Neso (lúa)

**Neso** (ou en grego *Νησώ*), coñecido tamén coma **Neptuno XIII**, é o satélite irregular máis externo de Neptuno. Foi descuberto por Matthew J. Holman, Brett J. Gladman, *e o seu equipo.* o 14 de agosto do 2002, aínda que pasou inadvertido ata o 2003.
miniatura|esquerda|Satelites irregulares de Neptuno.
Neso orbita Neptuno a unha distancia de máis de 48 Gm (millón de km), facendo dela a lúa máis distante do seu planeta nai1.
Segue unha órbita cunha gran inclinación orbital e tamén cunha gran excentricidade, ilustrados estes conceptos no diagrama en relación ás outras lúas irregulares de Neptuno. Os satélites arriba do eixo horizontal son de movemento directo, e os satélites por debaixo do eixo son retrógrados. Os segmentos amarelos esténdense dende o pericentro ó apocentro, amosando a excentricidade, fágase notar a acusadisima excentricidade de Neso e Psámate.

Neso ten aproximadamente 60&nbsp;km de diámetro, e asumindo unha densidade media de 1,5 g/cm3 a súa masa foi estimada en 1,6 x 1017 kg.

Dados os parámetros orbitais tan semellantes que posúe esta lúa con relación á lúa e Psámate (S/2003 N 1), suxeriuse que estás dúas lúas podían ter unha orixe común a partir da división dunha lúa maior.ref name="SJ_Neptune2006">
S. Sheppard, D. Jewitt e J. Kleyna
*A Survey for "Normal" Irregular Satellites Around Neptune: Limits to Completeness*, The Astronomical Journal, **132** (2006), pp. 171–176. 
Preprint.

Neso recibiu o nome dunha das Nereidas. Antes do anuncio do seu nome o 3 de febreiro do 2007 (IAUC 8802), Neso era coñecida coa designación provisional de **S/2002 N 4**.
 
1As distancias están máis en relación cás distancias dos planetas interiores co Sol que coas distancias das lúas comparadas cos seus planetas; un apocentro dun satélite superior ós 72 Gm (72 millóns de km) coma neste caso en comparación a Mercurio que ten un afelio de ~70 Gm!

## Notas 
## Véxase tamén 
### Outros artigos 
* Neptuno

### Ligazóns externas 
* Efemérides da UAI 
* Principais parámetros orbitais dos satélites do Sistema Solar no JPL 
* Matthew Holman's Neptune's page 
* David Jewitt's pages 
* Scott Sheppard's pages 
* Neso in Fiction
Göbekli Tepe

**Göbekli Tepe** é un sitio arqueolóxico do inicio do neolítico, contra o IX milenio a. C., situado ao sueste da actual Turquía, preto da fronteira con Siria.

## Historia 
O asentamento, actualmente escavado por arqueólogos xermanos e turcos, foi descuberto no 1963. Tívose que agardar ata mediados dos anos 1990 para que científicos alemáns do *Deutsche Archäologische Institut (DAI)* iniciasen a exploración do lugar. O DAI considera a Göbekli Tepe como o lugar de culto relixioso máis antigo do mundo.

### Composición e características 
O conxunto está composto principalmente por columnas de tres metros de altura escavada a partir da rocha da cima. As prospeccións xeomagnéticas indican que debe de haber unhas 200 delas. Estes monólitos están cubertos de relevos gravados con figuras de animais. En moitos dos relevos descubríronse signos abstractos e xeométricos.

Göbekli Tepe puido ser un espazo dedicado ao culto funerario. Non lle encontraron ningún vestixio de ser habitado. Este lugar nunca foi destruído, simplemente foi enterrado premeditadamente, con terra e pedras. A DAI prognostica que a exploración se estenderá durante máis de dúas décadas.
centro|miniatura|395x395px|Vista aérea da escavación en Göbekli Tepe.

## Véxase tamén
### Ligazóns externas
* Gobekli Tepe: The World's First Temple. 
* Gobekli Tepe (9500 a.C.), el Stonehenge de Turquía.
* An early Neolithic mountain sanctuary in the foothills of the Taurus in southeast Turkey. (Deutsches Archäologisches Institut)
* Which came first, monumental building projects or farming? en Archaeo news.
* Frequently asked questions about Göbekli Tepe.
* Archaeology magazine: Göbekli Tepe.
* El Primer Templo - Göbekli Tepe.
Suzu

**Suzu** (珠洲市, すずし, *Suzu-shi*) é un concello da prefectura de Ishikawa no Xapón. Está situado na península de Noto, ao extremo norte da prefectura, e na área da provincia histórica de Noto, na parte de Hokuriku na rexión de Chūbu e no centro da illa de Honshū. A súa superficie é de 247,20&nbsp;km², a poboación é de 16.373 habitantes (2009) e ten unha densidade de poboación de 66,2 h/km².

O concello de Suzu limita cos concellos de Wajima e Noto.

## Véxase tamén 
### Ligazóns externas 
* Sitio web oficial da cidade de Suzu .
Narita

**Narita** (成田市, なりたし, *Narita-shi*) é un concello da prefectura de Chiba no Xapón. Está situado no centro da rexión de Kantō e ao norte da prefectura, na zona da provincia histórica de Shimōsa, na parte leste da illa de Honshū. A súa superficie é de 213,84&nbsp;km², a poboación é de 127.428 habitantes (2009) e ten unha densidade de poboación de 596 h/km².

O concello de Narita limita cos concellos de Sakae, Motono, Inba, Shisui, Tomisato, Shibayama, Tako, Katori, Kōzaki (que son da prefectura de Chiba); e Kawachi (este último é da prefectura de Ibaraki).

O aeroporto internacional de Narita, o máis importante do Xapón, localízase na cidade de Narita.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Narita .
* Sitio web oficial da cidade de Narita .
Mobara

**Mobara** (茂原市, もばらし, *Mobara-shi*) é un concello da prefectura de Chiba no Xapón. Está situado no centro da rexión de Kantō e no centro da prefectura, na zona da provincia histórica de Kazusa, na parte leste da illa de Honshū. A súa superficie é de 100,01&nbsp;km², a poboación é de 92.663 habitantes (2009) e ten unha densidade de poboación de 927 h/km².

O concello de Mobara limita cos concellos de Ichihara, Nagara, Chōnan, Mutsuzawa, Chōsei, Shirako, Ōamishirasato e Chiba.

## Cidades irmandadas 
*  Salisbury, Australia Meridional, Australia (2002).

## Véxase tamén 
### Ligazóns externas 
* Sitio web oficial da cidade de Mobara .
* Sitio web oficial da cidade de Mobara .
Komatsu, Ishikawa

**Komatsu** (小松市, こまつし, *Komatsu-shi*) é un concello xaponés da prefectura de Ishikawa. Está situado ó sur da prefectura, na parte de Hokuriku na rexión de Chūbu e no centro da illa de Honshu. A súa superficie é de 371,13&nbsp;km², a poboación é de 108.935 habitantes (2009) e ten unha densidade de poboación de 294 hab./km².

O concello de Komatsu limita cos concellos de Nomi, Hakusan, Kaga (que son da prefectura de Ishikawa); e Katsuyama (este último é da prefectura de Fukui).

## Cidades irmandadas 
*  Suzano, Brasil (1972)
*  Vilvoorde, Bélxica (1974)
*  Gateshead, Inglaterra (1991)

## Véxase tamén 
### Ligazóns externas 
* Sitio web oficial da cidade de Komatsu .
* Sitio web oficial da cidade de Komatsu
Mima

**Mima** (美馬市, みまし, *Mima-shi*) é un concello da prefectura de Tokushima no Xapón. Está situado ao leste da rexión de Shikoku e no centro-norte da prefectura, na illa de Shikoku. A súa superficie é de 367,38&nbsp;km², a poboación é de 32.916 habitantes (2009) e ten unha densidade de poboación de 89,6 h/km².

O concello de Mima limita cos concellos de Miyoshi, Tsurugi, Naka, Kamiyama, Yoshinogawa, Awa (que son da prefectura de Tokushima); de Sanuki, Miki, Takamatsu e Mannō (que son da prefectura de Kagawa).

## Historia 
A cidade de Mima foi fundada pola fusión de 3 concellos de vilas e un concello de aldea do distrito de Mima (*Waki-machi*, *Mima-chou*, *Anabuki-chou* e *Koyadaira-son*) no ano 2005.

## Véxase tamén 
### Ligazóns externas 
* Sitio web oficial da cidade de Mima .
Ōta, Gunma

**Ōta** (太田市, おおたし, *Ōta-shi*) é un concello da prefectura de Gunma no Xapón. Está situado ó norte da rexión de Kantō e ó sueste da prefectura, na parte leste da illa de Honshū. A súa superficie é de 176,49&nbsp;km², a poboación é de 214.630 habitantes (2009) e ten unha densidade de poboación de 1.220 h/km².

O concello de Ōta limita cos concellos de Kiryū, Midori, Isesaki, Ōizumi, Ōra (que son da prefectura de Gunma); de Fukaya, Kumagaya (que son da prefectura de Saitama); e Ashikaga (este último é da prefectura de Tochigi).

## Cidades irmandadas 
*  Imabari, prefectura de Ehime, Xapón
*  Burbank, California
*  Lafayette, Indiana
*  West Lafayette, Indiana
*  Tippecanoe County, Indiana

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Ōta .
* Sitio web oficial da cidade de Ōta .
Kuroishi

**Kuroishi** (黒石市, くろいしし, *Kuroishi-shi*) é un concello da prefectura de Aomori no Xapón. Está situado ó norte da rexión de Tōhoku e no centro-sur da prefectura, no norte da illa de Honshū. A súa superficie é de 216,96&nbsp;km², a poboación é de 36.756 habitantes (2009) e ten unha densidade de poboación de 169 h/km².

O concello de Kuroishi limita cos concellos de Fujisaki, Inakadate, Hirakawa e Aomori.

## Cidades irmandadas 
*  Miyako, prefectura de Iwate, Xapón (1966).
*  Yeongcheon, Gyeongsang do Norte, Corea do Sur (1984).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kuroishi .
Gambit

**Gambit** é un personaxe de banda deseñada, un superheroe de Marvel Comics, membro dos X-Men. Creado polo escritor Chris Claremont e o artista Jim Lee.

## Publicación
O carácter fixo a súa primeira apararición, breve, en *Uncanny X-Men Annual* nº 14 (1990), unhas semanas despois apareceu no número 266 de *Uncanny X-Men* correspondente a agosto de 1990. Tivo durante dous períodos a súa propia serie, a primeira entre 1998 e 2001 e a segunda entre 2004 e 2005. (agosto 1990), tamén protagonizaou dúas miniseries, en 1993 e 1997. Na serie Age of Apocalypse Gambit ten o seu propio equipo, os X-Ternals.

## Características
Gambit, que ten como verdadeiro nome Remy Etienne LeBeau, é un mutante que ten a habilidade de manipular a enerxía cinética, tamén é habilidoso na loita corporar e no manexo das cartas, ademais ten poderes hipnóticos e é sedutor coas mulleres, mantén con Rogue unha longa e intermitente relación, tamén foi un dos maiores fumadores de Marvel ata a implementación dunha política antitabaco por parte de Joe Quesada, redactor xefe de Marvel desde o 2000. En orixe era un ladrón profesional e poucos X-Men confiaban nel cando se uniu ó grupo, esa pouca querenza aumentou ó se coñecer a súa relación co malevo Mister Sinister, así e todo algúns dos X-Men aceptárono ó considerar que buscaba a redención. No filme de 2009  X-Men Origins: Wolverine interprétao Taylor Kitsch.
Burj Khalifa

**Burj Khalifa** (en ) é un rañaceos da cidade de Dubai, nos Emiratos Árabes Unidos. Con 828 metros de altura, é dende 2010 a construción máis alta realizada polo ser humano.

## Historia e características 
A súa construción comezou o 21 de setembro de 2004 e a súa inauguración oficial foi o 4 de xaneiro de 2010. O arquitecto redactor principal do proxecto foi Adrian Smith, que traballou xunto á firma  Skidmore, Owings and Merrill (SOM) de Chicago ata 2006. A construción do Burj Khalifa contou cun orzamento estimado de máis de 4.000 millóns de dólares, que se incrementou ata os 20.000 millóns para o desenvolvemento completo do *Downtown Burj Khalifa*. Parte do custo do edificio foi financiado pola familia do emir Mohammed bin Rashid Al Maktoum, entre os que destaca o seu sobriño Fuad bin Rashid Al Maktoum de tan só 20 anos, que financiou 25 millóns de dólares do proxecto.

O 21 de xullo de 2007 o Burj Dubai superou ó que era ata entón o edificio máis alto do mundo, o Taipei 101 de 509 metros. O 17 de xaneiro de 2009 o edificio acadou a súa altura máxima, 828 metros.

### Localización 
O edificio forma parte dunha zona en desenvolvemento de 2&nbsp;km² chamada *Downtown Burj Dubai* nas proximidades do distrito de negocios de Dubai, onde tamén está o Burj al-Arab. O presuposto da obra é de 4 mil millóns de dólares para o rañaceos e 20 mil millóns para todo o centro.

## Notas 
## Véxase tamén 
### Ligazóns externas 
* Páxina web oficial
Wolverine and the X-Men

***Wolverine and the X-Men*** é unha serie de debuxos animados estadounidense realizada por Marvel Animation, a cuarta adaptación do universo dos X-Men tras *Pryde of the X-Men*, *X-Men: The Animated Series* e *X-Men Evolution*. A súa estrea foi o 6 de setembro de 2008 na canle Nicktoons.

## Características
A serie mestura animación en dúas e tres dimensións, é unha continuación de *X-Men Evolution*, xa que trae os mesmos personaxes, con algunhas diferenzas, os principais son Lobeto, Angel, Beast, Colossus, Cyclops, Emma Frost, Forge, Iceman, Jean Grey, Nightcrawler, Professor X, Rogue, Shadowcat, Storm, Magneto ou Mister Sinister.
Castro da Graña, Toques

O **Castro de Toques** é un sitio arqueolóxico da cultura castrexa localizado no lugar da Graña, na parroquia da Capela, no concello coruñés de Toques.

## Localización 
O **Castro da Graña** atópase a 553 m de altitude. Atópase na cima dun pequeno outeiro no lugar de Mourelos.

## Véxase tamén 
### Outros artigos 
* Castro
* Cultura castrexa
* Castros de Galicia
Acio

miniatura|dereita|150px|Esquema dun acio 
O **acio** (do termo latino *acinus*) é un tipo de inflorescencia indefinida, caracterizado por presentar un eixo ou raque que medra indefinidamente mentres que aos costados prodúcense as xemas florais pediceladas que se abren a medida que aquel se desenvolve. A floración prodúcese en sentido acrópeto, é dicir, ábrense antes as flores inferiores do eixo e a maduración progresa cara ao ápice da inflorescencia. 
[miniatura|esquerda|200px|Acio en *[Barbaraea vulgaris*]]

O resto dos tipos de inflorescencias de tipo acio simples (espiga, amento, umbela etc.) pódense derivar facilmente desta estrutura. A inflorescencia composta formada por un acio de acios (acio composto) recibe o nome de panícula, como na vide. Popularmente a inflorescencia e a infrutescencia da vide coñécese como acio ou **cacho**.

## Notas 
## Véxase tamén
### Bibliografía
* Dimitri, M. 1987. Enciclopedia Arxentina de Agricultura e Xardinaría. Editorial ACME, BsAs.
* Font Quer, P. 1953. Dicionario de botánica. Barcelona, Editorial Labor.
Umbela

150px|miniatura|esquerda|Esquema dunha umbela.
[150px|miniatura|Umbela dunha especie de [allo.]]
Unha **umbela**, en botánica, é o termo utilizado para un conxunto de flores da que parten os pedicelos, iguais, do eixo central, con formato dun paraugas. Ou sexa, é unha inflorescencia en forma de paraugas.

Pode ser **pseudoumbela** cando parte de ou forman flores "falsas", como por exemplo, brácteas.

Pode ser simple ou composta.

O termo vén do latín ***umbra***, que significa sombra, aplicado nalgunhas linguas, como italiano e inglés, para paraugas, *ombrello* e *umbrella* respectivamente.
Panícula

miniatura|esquerda|150px|Esquema dunha panícula
miniatura|dereita|240px|Infrutescencia temperá da vide
A **panícula** é unha inflorescencia composta de acios na que os mesmos van diminuíndo de tamaño cara ao ápice. Noutras palabras, un acio ramificado de flores, no que as ramas son á súa vez acios.

Do latín *panicula*, diminutivo feminino de *panus*.

----

### Ligazóns externas 
* Imaxe dunha panícula .
Carreira cara ao mar

A **Carreira Cara ao Mar** (en inglés: ***Race to the Sea***, francés: *Course à la mer*; alemá: *Wettlauf zum Meer*, neerlandés: *Race naar de Zee*) é o nome que se lle a unha campaña militar da primeira guerra mundial, no que ambos exércitos trataron de envolver ao inimigo avanzando a través dos flancos. Trátase da última operación da guerra móbil, sendo o teatro de operacións o nordeste de Francia. Ningún dos dous bandos conseguiu o seu obxectivo e a guerra estancouse nunha fronte estática, cuxo máximo expoñente foi a trincheira.

A carreira comezou en setembro de 1914, cando os exércitos alemáns foron detidos na primeira batalla do Marne e rematou en novembro de 1914, cando se estableceron trincheiras desde a fronteira suíza ata as costas belgas. Deste xeito, ningún dos exércitos era quen de furar as defensas do inimigo. Durante os meses que durou a carreira producíronse diversos enfrontamentos nas localidades francesas da rexión.

Entre as numerosas batallas que forman parte desta carreira destacan: a primeira batalla do Aisne (13 ao 28 de setembro de 1914), a batalla de Albert (25 ao 29 de setembro), a primeira batalla de Artois (27 de setembro ao 10 de outubro), a batalla da Bassée (10 de outubro ao 2 de novembro), a batalla de Messines (12 de outubro ao 2 de novembro), a batalla de Armentières (13 de outubro ao 2 de novembro) e a batalla de Yser (18 de outubro ao 30 de novembro).

Francia enviou ao X Exército cara Amiens a mediados de setembro, avanzando dende o día 25 cara ao leste. Pola súa banda, o VI Exército do Imperio Alemán avanzou o 26 de setembro cara Thiepval e Bapaume. As tropas alemás pretendían avanzar cara a canle da Mancha para illar Bélxica, cortar as liñas de subministración das tropas expedicionarias británicas e ocupar rexións francesas de grande importancia agrícola e industrial.

Non obstante, os alemáns atoparon unha férrea defensa franco-británica e non puideron acadar todos os seus obxectivos. Tomaron Lens e Ypres, mentres que os británicos mudaron as rutas de abastecemento e habilitaron Calais como porto militar de sunministracións.

Pouco a pouco a longa fronte foise estabilizando despois dunha serie de batallas. Os xermanos tentaron romper as liñas aliadas furándoas en Ypres. Os aliados resistiron a acometida e aguantaron, a pesar de sufrir grandes baixas. Cara novembro, a maioría das rexións estaba ocupada por un ou outro bando.
Mocidade Socialista Galega

A **Mocidade Socialista Galega**, constituída o 25 de abril de 2009 na cidade de Santiago de Compostela como as mocidades do Espazo Socialista Galego, é unha organización xuvenil integrada no seo de Galiza Nova (Bloque Nacionalista Galego). Máis BNG adóptao, trala súa asemblea constituínte do 21 de novembro, como o seu referente no ámbito de mocidade.

## Ideoloxía
A MSG é unha organización política da mocidade nacionalista e de esquerdas, cun carácter socialista, republicano e democrático. Os seus principios ideolóxicos básicos son o nacionalismo galego, a socialdemocracia, a autodeterminación cara a consecución dun Estado propio, o republicanismo e a democracia participativa, o europeísmo (a Europa dos pobos), a defensa da lingua galega, ecoloxismo, laicismo e feminismo, entre outros.

## Organización
En xaneiro de 2010 conta con 220 militantes, sendo o seu máximo órgano decisorio o Consello Nacional. Paulo Carlos López é o seu secretario xeral. Ten forte presenza no ámbito universitario, participando moitos dos seus afiliados no sindicalismo estudantil, ben sexa nos Comités ou en asembleas abertas de estudantes.

## Galiza Nova
A Mocidade Socialista Galega participa de Galiza Nova, xuventudes do BNG. Na XI Asemblea Nacional, celebrada o 24 e 25 de outubro de 2009 en Santiago de Compostela, auspiciou a Plataforma *Entre tod@s, Galiza Nova* , encabezada por Ínhigo Ansotegui e acadando o 20% dos votos e cinco membros na Dirección Nacional (Ínhigo Ansotegui, Rocio Sampaio, Paulo Carlos López, Angel Tallón e Balbina Gándara) e dous na Comisión Permanente . A súa proposta política é a de acadar unha Galiza Nova máis combativa, plural e operativa, baixo a premisa de apertura do nacionalismo galego á sociedade.

## Actividades
Dende a súa constitución formal edita a revista Alborada . No seu primeiro número para o Día da Patria Galega 2009 contou cos destacadas colaboracións, como a cabeza de lista do BNG ás eleccións europeas, Ana Miranda; o doutor en xornalismo especializado Luis Álvarez Pousa e a deputada do BNG Teresa Táboas, entre outros.

A finais do 2009 desenvolveu unha campaña na Universidade de Santiago de Compostela e na Universidade da Coruña  sobre a participación sociopolítica da mocidade galega  a partir dun estudo realizado pola Dirección Xeral de Xuventude da Xunta de Galicia no ano 2007. Tamén realizou outras actividades, como a edición de axendas de formación, e campañas sobre vivenda, emprego ou identitarias, sacando á rúa un DNI galego .

## Referentes internacionais
Entre os seus referentes estatais e internacionais están as Joventuts d'Esquerra Republicana de Catalunya, organización ligada a ERC, Gazte Abertzaleak, xuventudes de Eusko Alkartasuna (EA), os Joves da Esquerra Nacionalista (Partit Socialista de Mallorca), a  SNP-Youth (Scottish National Party), ademais da propia Alianza Libre Europea de Mozos (EFAY).

## Notas
Koré (escultura)

[dereita|miniatura|150px|Koré do [Hereo de Samos, c. 570 a. C.–560&nbsp;a.&nbsp;C. De 1,92 m de altura ten unha inscrición na base onde se pode ler: *Queramias dedicoume a Hera, como ofrenda*. Museo do Louvre]]

O termo **koré**, plural **korai** (grego, Κόρη 'muller nova'), é unha tipoloxía escultórica da época arcaica da antiga Grecia, que consiste nunha estatua feminina en posición de pé, cuxa versión masculina do mesmo tipo desígnase kouros. 
[miniatura|esquerda|160px|Reconstrución moderna de *korai*, na que se amosa a  [policromía usual nas orixinais]]

Como o seu paralelo masculino, a koré denota unha fonda influencia da estatuaria exipcia, e o seu carácter macizo e rixidez corporal. Malia transmitir estas estatuas gregas arcaicas a mesma artificialidade cás súas semellantes exipcias o traballo do material é naquelas un pouco máis basto.

A koré eculpíase en mármore, representábase sempre de pé, vestida (cun peplos por exemplo) e podía ter os dous brazos ergueitos a partir do cóbado, portando nunha ou en ambas as dúas mans un obxecto votivo. O rostro, estereotipado, cuxo obxectivo non era ser o retrato dunha persoa real, estaba envolvido en cabelo dunha volumetría pouco natural, coma se fose unha perruca. A estatua pintábase, mais ao contrario que o kouros, que era pintado de cor marrón, a pel feminina era coloreada de cor branca.

Igual que os *kouroi*, as *korai* experimentaron unha evolución formal ao longo do tempo, tornándose, en épocas posteriores, nunha figura de formas máis suaves e redondeadas, nas que o tecido da roupa axustábase con maior naturalidade ao corpo. A partir dese intre o corpo deixa de ter o aspecto de ser tallado a partir dun bloque de contornos agudos, para asemellarse máis a unha columna, onde as liñas eran máis fluídas. Mais, ao contrario có kouros, que presenta sempre a mesma tipoloxía (home espido de pé), a koré esculpíase de variadas formas, sobre todo no que concirne á indumentaria e ao peiteado, que reflicten a moda das diferentes localidades onde se esculpía.

Como na súa versión masculina, as *korai* empregábanse como ofrenda votiva aos deuses ou para ser pendurada sobre un túmulo.

## Véxase tamén
### Bibliografía
*CALADO, Margarida, PAIS DA SILVA, Jorge Henrique, *Dicionário de Termos da Arte e Arquitectura*, Editorial Presença, Lisboa, 2005, ISBN 20130007
*HINDLEY, Geoffrey, *O Grande Livro da Arte - Tesouros artísticos dos Mundo*, Verbo, Lisboa/São Paulo, 1982
*JANSON, H. W., *História da Arte*, Fundação Calouste Gulbenkian, Lisboa, 1992, ISBN 972-31-0498-9
*THIELE, Carmela, *Skulptur - Schnellkurs*, DuMont Buchverlag, Köln, 1995, ISBN 3770135377

### Outros artigos
*Kouros, versión masculina do mesmo tipo de escultura.
*Cariátide, estatua feminina da Antiga Grecia aplicada ao fuste das columnas.

### Ligazóns externas
Sicón

[miniatura|*[Figueira*]] 
Os **sicóns**  ou **siconos** son inflorescencias que dan lugar a falsos froitos ou pseudofroitos compostos do xénero *Ficus* ao que pertencen as figueiras. Están compostos dun receptáculo redondeado, oco no seu interior e cunha abertura apical, protexida por pequenos hipsófilos; dentro e nas paredes deste receptáculo áchanse as flores e máis tarde os diminutos froitos destas plantas. O nome vén do grego e significa *figo*.

## Notas
Psámate (lúa)

**Psámate**, (ou en grego *Ψαμάθη*), tamén coñecido coma **Neptuno X**, é un satélite irregular de Neptuno con movemento retrógrado. Esta lúa foi descuberta por Scott S. Sheppard e David C. Jewitt no 2003 usando un telescopio Subaru de 8,2 metros. .

Esta lúa ten de diámetro ó redor de 38&nbsp;km. Orbita Neptuno unha distancia de 46.695.000 kms e lévalle 25 anos terrestres facer unha órbita. A órbita deste satélite está moi próxima á separación (mínima) teórica estable con Neptuno para un corpo cunha órbita retrógrada. Dada as semellanzas entre os parámetros orbitais de Psámate e Neso (S/2002 N 4), foi suxerido que ambos satélites podían ter unha orixe en común na escisión dunha lúa de maior tamaño. Ambas lúas son as lúas máis afastadas respecto do seu planeta nai dentro do Sistema Solar.

## Notas 
## Véxase tamén 
### Outros artigos 
* Neptuno

### Ligazóns externas 
* Neptune's Known Satellites (by Scott S. Sheppard) 
* S/2003 N1 Neptune Satellite Movie Images (image) 
* Ephemeris IAU-NSES 
* Mean orbital parameters (NASA) 
*IAUC 8193
Paul Ehrlich

**Paul Ehrlich**, nado en Strehlen, Silesia, hoxe chamado Strzelin, localizado en Polonia, o 14 de marzo de 1854 e finado en Hamburgo o 20 de agosto de 1915, foi un eminente bacteriólogo alemán. En 1908, gañou o premio Nobel de Medicina en 1908, premio compartido co ruso Ilya Mechnikov en recoñecemento ao traballo de ambos os dous no terreo da química inmunolóxica.

## Véxase tamén 
### Outros artigos 
* Quimioterapia antimicrobiana
Caixa de música

miniatura|dereita|Caixa de música
Unha **caixa de música** é un instrumento musical mecánico, creado no século XIX.

## Características
Estas caixas funcionan por medio duns remaches situados nun cilindro xiratorio ou disco, que ao ser tocados por un cepillo de metal, emiten sons, que combinados orixinan a música como tal. Foron desenvolvidas sobre a base dun tipo de caixas musicais do século XVIII e chamados co termo francés *carillons á musique*. Algunhas das caixas de música máis complexas tiñan tamén un minúsculo tambor e pequenas campás, ademais do cepillo metálico. Alec Templeton, un ávido coleccionista de caixas de música e músico profesional, decatouse de que o ton das caixas musicais non é similar ao de ningún instrumento musical concreto.

## Véxase tamén 
### Ligazóns externas 
* Caixas de música
Espiga

miniatura|esquerda|100px|Esquema xeral dunha espiga
[miniatura|dereita|200px|Espigas de [cebada, trigo e centeo]]
A **espiga** é un tipo inflorescencia de flores sésiles dispostas ao longo dun raque (eixo da inflorescencia). Cando o eixo é groso e carnoso, a inflorescencia chámase de espádice.

As espigas poden ser vistas en moitas familias: Arecaceae (palmeiras), Piperaceae, Orchidaceae entre outras. A espiga do trigo é unha espiga composta, pois no eixo floral hai espiguetas sésiles e non flores solitarias.
Espádice

[miniatura|dereita|Espádice dunha [flor cadáver]]
O **espádice** é un tipo especial de acio, unha inflorescencia con flores pequenas apiladas sobre un raque espeso e carnoso, tomando o aspecto dunha espiga. Atópase en certas  liliópsidas (monocotiledóneas), especialmente na familia Araceae, razón pola que estas se chamaban anteriormente *espadicifloras*.

Nestas inflorescencias existe comunmente unha espata (bráctea grande), xeralmente vistosa e solitaria, rodeando ou pechando parcialmente a partir de abaixo o espádice. A "flor" do *Anthurium* é un espádice típico con espata grande e vistosa. O espádice da *Amorphophallus titanum* é frecuentemente citado por ser "a maior das flores", aínda que se trate na realidade dunha inflorescencia.

## Véxase tamén 
### Outros artigos
*Acio
Bráctea

miniatura|250px|Brácteas na leitaruga

Unha **bráctea**, termo usado en botánica e introducido por Carl von Linné, é un órgano foliáceo na proximidade das flores e diferente ás follas normais e as pezas do perianto. Malia a súa cor ser verde, a súa función principal non é a fotosíntese, senón protexeren as flores ou inflorescencias.

Adoitan ser de menor tamaño que as follas normais e nalgúns casos son máis grandes que a flor. Noutros casos, como no caso das compostas (Asteraceae), son moi pequenas, como ocorre por exemplo nas brácteas da leitaruga (*Taraxacum officinale*) que poden apreciarse na imaxe.

## Véxase tamén 
*Espata
Capítulo (botánica)

miniatura|dereita|200px|Esquema dunha inflorescencia en capítulo 
En Botánica, **capítulo** é un tipo de inflorescencia racimosa ou aberta na que o pedúnculo ensánchase na extremidade formando un disco algo groso, chamado receptáculo común. Este receptáculo común áchase rodeado por unha ou máis series de brácteas. Sobre este órgano disponse as flores sésiles (sen pedicelo) acompañadas ou non polas súas correspondentes brácteas. É a inflorescencia típica da familia das compostas (Asteraceae), como así tamén dalgunhas outras familias, como as dipsacáceas.

[miniatura|dereita|200px|Capítulo de *[Helianthus* (Asteraceae) amosando a disposición das flores tubulosas e liguladas sobre o receptáculo común]]

## Referencias 
* Font Quer, P. 1953. Diccionario de botánica. Barcelona, Editorial Labor.
Fujioka, Gunma

**Fujioka** (藤岡市, ふじおかし, *Fujioka-shi*) é un concello da prefectura de Gunma no Xapón. Está situado ao noroeste da rexión de Kantō e ao oeste da prefectura, na parte leste da illa de Honshū. A súa superficie é de 180,09&nbsp;km², a poboación é de 68.016 habitantes (2009) e ten unha densidade de poboación de 378 h/km².

O concello de Fujioka limita cos concellos de Tamamura, Takasaki, Kanra, Shimonita, Kanna (que son da prefectura de Gunma); de Chichibu, Kamikawa e Kamisato (que son da prefectura de Saitama).

## Véxase tamén 
### Outros artigos 
* Lista de concellos do Xapón
Apiales

As **Apiales** é unha orde de plantas anxiospermas que contén familias moi recoñecidas: cenoria, apio, pirixel, hedra.

No sistema de Cronquist, só se inclúen as Apiaceae e Araliaceae, e a orde situouse coas rósidas máis ca coas astéridas. As Pittosporaceae estaban coas Rosales, e outras formas na familia Cornaceae.  As familias están a ser reclasificadas e haberá pequenas variacións, en particular nas Torriceliaceae que poden ser divididas.

Hai tendencia ao paso de formas leñosas a herbáceas. Con condutos resiníferos. Flores pentámeras, hermafroditas, diclamideas, ás veces co cáliz moi pequeno, xineceo ínfero, bicarpelar, de carpelos pechados e estilos libres; en umbelas. Ás veces hai dimorfismo floral.

Importancia nos países tépedos e fríos.

## Biotipos 
Árbores (algunhas *Ferula*), arbustos (*Bupleurum*), e máis frecuentemente herbas, anuais, bianuais ou perennes. Follas case sempre alternas. Contén dúas familias. 
* Apiaceae 
* Araliaceae 
## Sinonimia 
***Araliales, Pittosporales** 
*http://biopl-a-181.plantbio.cornell.edu/ 
## Notas 
*Chandler, G.T. e G. M. Plunkett. 1994. Evolución en Apiales: marcadores nucleares e cloroplastos xuntos na maioría dos casos en perfecta harmonía. *Botanical Journal of the Linnean Society* 144: Pag. 123-147 (abstract dispoñible online aquí). 
## Ligazóns externas
Apiaceae

**Apiaceae** é unha familia de plantas anxiospermas (plantas con flor - división Magnoliophyta), pertencente á orde Apiales. Anteriormente coñecida como **Umbelliferae** (ambos os nomes son autorizados polo ICBN) e vernaculizado para **umbelífera**, esta é unha familia composta por plantas normalmente aromáticas e de talo oco. Inclúe especies como a cenoria e outros parentes. Posúe preto de 300 xéneros, contendo máis de 3 000 especies.

## Características 
As flores son pequenas e posúen simetría radial con 5 sépalos, 5 pétalos e 5 estames. Están dispostas nunha inflorescencia en forma de *umbela*, de aí o seu anterior nome de **Umbelliferae**. Varias especies posúen inflorescencias onde as flores presentan dimorfismo, posuindo as máis externas pétalos máis vistosas destinadas á atracción dos insectos, en canto as máis internas son máis discretas, concentrándose na reprodución.

A familia contén algunhas especies altamente tóxicas, como o *Conium*, tamén coñecido como cicuta (o veleno e non o xénero moi semellante co *Conium*, e tamén altamente velenoso *Cicuta*). Esta planta foi utilizada para executar a Sócrates e tamén actúa como veleno na punta de frechas. Contén tamén algunhas plantas moi útiles, tales como a *cenoria*, o *pirixel*, o *apio* e o *fiúncho*

As Apiaceae son parentes próximas da familia Araliaceae. Algúns sistemas de clasificación recentes colocan as Araliaceae nunha familia Apiaceae expandida, mais esta clasificación non foi recoñecida. Os xéneros *Hydrocotyle* e *Trachymene*, tradicionalmente incluídos nas Apiaceae, están actualmente inseridos, dun xeito xeral, na familia Araliaceae.

Entre os membros mais notables inclúense: *Anethum graveolens* - endro; *Anthriscus cerefolium* - cerefolio; *Apium graveolens* - apio; *Conium maculatum* - cicuta; *Coriandrum sativum* - coandro; *Cuminum cyminum* - comiño; *Daucus carota* - cenoria; *Foeniculum vulgare* - fiúncho; *Pastinaca sativa* - charouvía; *Petroselinum crispum* - pirixel; *Pimpinella anisum* - anís

## Lista completa dos xéneros da familia 
## A 
## B 
## C 
## D 
## E 
## F 
## G 
## H 
## I 
* *Itasina*

## J 
* *Johrenia*

## K 
## L 
## M 
## N 
## O 
## P 
## R 
## S 
## T 
## U 
* *Uldinia*

## V 
## X 
## Y 
* *Yabea*

## Z 
## Véxase tamén 
### Outros artigos 
* Sistema APG II
### Ligazóns externas 
*  Información sobre Apiales - Angiosperm Phylogeny Website
*  Chave de identificación de familias de anxiospermas
*  Imaxes e descrición de familias de anxiospermas - segundo o sistema Cronquist
Araliaceae

**Araliaceae** (1300 spp. 50 generos) é unha familia de plantas da orde das apiales, que inclúe as hedras (*Hedera spp.*, en particular *Hedera helix*) e o ginseng (*Panax spp.*, de Corea e de uso medicinal). Son plantas leñosas ou raramente herbáceas, a miúdo lianas. As follas son alternas, simples ou divididas. Flores inconspicuas, regulares, xeralmente bisexuais, case sempre pentámeras, con estames alternipétalos e con xineceo ínfero con 5 estilos (carácter definitorio da familia). Inflorescencias umbelares. Froito en baga ou en drupa. Existen 49 xéneros e unhas 700 especies orixinarios das zonas tropicais e subtropicais.

## Xéneros 
* Subfamilia Aralioideae

* Subfamilia Hydrocotyloideae
** *Azorella*
** *Centella*
** *Hydrocotyle*
** *Platysace*
** *Xanthosia*

## Véxase tamén
Yokote

**Yokote** (横手市, よこてし, *Yokote-shi*) é un concello da prefectura de Akita no Xapón. Está situado ao suroeste da prefectura e da rexión de Tōhoku, na illa de Honshū. A súa superficie é de 693,04&nbsp;km², a poboación é de 83.594 habitantes (2021) e ten unha densidade de poboación de 121 h/km².

O concello de Yokote limita cos concellos de Misato, Daisen, Yurihonjō, Ugo, Yuzawa, Higashinaruse (que son da prefectura de Akita); e Nishiwaga (este último é da prefectura de Iwate).
Tenri

**Tenri** (天理市, てんりし, *Tenri-shi*) é un concello da prefectura de Nara no Xapón. Está situado no centro da rexión de Kinki, ao norte da prefectura, na illa de Honshū. A súa superficie é de 86,37&nbsp;km², a poboación de 70.188 habitantes (2009) e ten unha densidade de poboación de 813 h/km².

O concello de Tenri limita cos concellos de Tawaramoto, Miyake, Kawanishi, Sakurai, Nara e Yamatokōriyama.
Raque

dereita|miniatura|150px
**Raque** é a designación dada ao eixo central de estruturas biolóxicas ramificadas, como plumas das aves, follas pinnuladas e formas biolóxicas semellantes. Pode referirse a:

*En botánica, o pecíolo primario (común) das follas compostas;

*En botánica, o eixo principal das espigas dalgunhas gramíneas e das inflorescencias de Musaceae;
*En paleontoloxía, a parte central do corpo dun trilobite, situada entre as dúas pleuras;
*En anatomía, a espiña dorsal, ou columna vertebral, dun animal;
*En zooloxía, o eixo central dunha pluma de ave.

## Notas 
## Véxase tamén
### Outros artigos
***Raque (cnidarios)**
Toda

**Toda** (戸田市, とだし, *Toda-shi*) é un concello xaponés da prefectura de Saitama. Está situado no centro da rexión de Kanto e ao sueste da prefectura, na parte leste da illa de Honshu. A súa superficie é de 18,17&nbsp;km², a poboación é de 121.620 habitantes (2009) e ten unha densidade de poboación de 6.690 hab./km².

O concello de Toda limita cos concellos de Wakō, Asaka, Saitama, Warabi e Kawaguchi (que son da prefectura de Saitama); e cos barrios de Kita e Itabashi (que son da prefectura de Tokyo).

## Véxase tamén 
### Ligazóns externas 
* Sitio web oficial da cidade de Toda .
Perianto

O **perianto** ou **periantio** (do grego perí, ao redor e anthós, flor) é unha estrutura floral que corresponde á envoltura que rodea aos órganos sexuais; constitúe a parte non reprodutiva da flor.

Está formada por dous tipos de pezas: 
* a corola, formada polos pétalos, que son as pezas coloreadas das flores. A súa función é atraer aos animais polinizadores.
* o cáliz, a parte verde da flor, ten unha consistencia máis forte que a corola e as súas pezas chámanse sépalos. Ás veces os pétalos e os sépalos teñen a mesma cor, nese caso chámanse tépalos.

## Tipos de perianto 

Ficheiro:Achlamyde.svg|Aclamídea (sen perianto)
Ficheiro:Haplochlamyde.svg|Haploclamídea (só sépalos)
Ficheiro:Homochlamyde.svg|Homoclamídea (só pétalos)
Ficheiro:Heterochlamyde.svg|Heteroclamídea (perianto completo)
Sakado

**Sakado** (坂戸市, さかどし, *Sakado-shi*) é un concello da prefectura de Saitama no Xapón. Está situado no centro da rexión de Kantō e ó sueste da prefectura, na parte leste da illa de Honshū. A súa superficie é de 40,97&nbsp;km², a poboación é de 100.499 habitantes (2009) e ten unha densidade de poboación de 2.450 hab./km².

O concello de Sakado limita cos concellos de Moroyama, Hatoyama, Higashimatsuyama, Kawajima, Kawagoe, Tsurugashima e Hidaka.

## Cidades irmandadas 
*  Dothan, Alabama, EUA (1988).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Sakado .
Edogawa

**Edogawa** (江戸川区, えどがわく, *Edogawa-ku*) é un barrio especial da prefectura de Tokyo, no Xapón. Está situado no sur da rexión de Kanto e ao leste da prefectura, na parte leste da illa de Honshu. A súa superficie é de 49,86&nbsp;km², a poboación é de 670.538 habitantes (2009) e ten unha densidade de poboación de 13.450 hab./km².

O barrio de Edogawa limita cos barrios de Katsushika, Sumida, Kōtō (que son da prefectura de Tokyo); e cos concellos de Urayasu, Ichikawa e Matsudo (que son da prefectura de Chiba).

## Cidades irmandadas 
*  Azumino.
*  Gosford.
*  Tsuruoka.

## Véxase tamén 
### Outros artigos 
* Barrios de Tokyo

### Ligazóns externas 
* Sitio web oficial do barrio de Edogawa .
Edogawa (homónimos)

O topónimo xaponés **Edogawa** pódese referir a:

***Edogawa**, barrio xaponés, da prefectura de Tokyo;
*o **río Edo**, río xaponés da rexión de Kanto;

Amais, como apelido pode referirse a:
***Rampo Edogawa**, escritor xaponés (1894-1965);
***Conan Edogawa**, protagonista do manga e anime xaponés *O detective Conan* de Gosho Aoyama.